





Проект!

PAGE  

Р Е П У Б Л И К А   Б Ъ Л Г А Р И Я

М И Н И С Т Е Р С К И   С Ъ В Е Т
Р Е Ш Е Н И Е   (........
от   .............../......... 2018 година
За предложение до Народното събрание за ратифициране на Споразумението между правителството на Република България и Организацията на обединените нации за образование, наука и култура (ЮНЕСКО) относно продължаване дейността на Регионалния център за опазване на нематериалното културно наследство в Югоизточна Европа в София като Център под егидата на ЮНЕСКО (категория 2), подписано на 10 ноември 2017 г. в Париж

На основание чл. 15, ал. 1 от Закона за международните договори на Република България
М И Н И С Т Е Р С К И Я Т  С Ъ В Е Т

Р Е Ш И:
1. Одобрява Споразумението между правителството на Република България и Организацията на обединените нации за образование, наука и култура (ЮНЕСКО) относно продължаване дейността на Регионалния център за опазване на нематериалното културно наследство в Югоизточна Европа в София като Център под егидата на ЮНЕСКО (категория 2), подписано на 10 ноември 2017 г. в Париж.
2. Предлага на Народното събрание на основание чл. 85, ал. 1, т. 4 и 5 от Конституцията на Република България  да ратифицира със закон споразумението по т. 1.
3. Министърът на външните работи да уведоми по дипломатически път Организацията на обединените нации за образование, наука и култура (ЮНЕСКО) за ратифицирането на споразумението по т. 1.
4. Министърът на културата да обнародва в „Държавен вестник” споразумението по т. 1 в 15-дневен срок от датата на влизането му в сила.

Министерство на културата:

Красимира Стефова

Директор на дирекция „Правнонормативна

дейност и обществени поръчки”

в Министерство на културата
Татяна Цветанова

